полетно-информационно обслужване, които са изготвени в съответствие с настоящия регламент.
 ATM/ANS.AR.C.050 Констатации, коригиращи действия и мерки за правоприлагане
 а)
 Компетентният орган въвежда система за анализ на констатациите по отношение на значението им за безопасността и взема решение относно мерки за правоприлагане въз основа на риска за безопасността, породен от несъответствието на доставчика на услуги с изискванията.
 б)
 При обстоятелства, при които с незабавни подходящи мерки за смекчаване допълнителният риск за безопасността би бил нулев или много малък, компетентният орган може да допусне предоставянето на услуги, за да се гарантира непрекъснатост на обслужването, докато се предприемат коригиращи действия.
 в)
 Компетентният орган издава констатация от ниво 1, когато открие значително несъответствие с приложимите изисквания съгласно Регламент (ЕО) No 216/2008 и правилата за неговото прилагане, както и съгласно регламенти (ЕО) No 549/2004, (ЕО) No 550/2004, (ЕО) No 551/2004 и (ЕО) No 552/2004 и правилата за тяхното прилагане, с процедурите и наръчниците на доставчика на услуги, със сертификата или условията по сертификата, с акта за определяне, ако е приложимо, или със съдържанието на декларация, което поражда значителен риск за безопасността на полетите или другояче поставя под въпрос способността на доставчика на услуги да продължи дейността си.
 Констатациите от ниво 1 включват, но не само:
 (1)
 разгласяване на оперативни процедури и/или предоставяне на услуга по начин, който поражда значителен риск за безопасността на полетите;
 (2)
 получаване или запазване на валидността на сертификата на доставчика на услуги чрез фалшифициране на представените документни доказателства;
 (3)
 доказателства за злоупотреба със сертификата на доставчика на услуги или използване на сертификата с цел измама;
 (4)
 липса на отговорен ръководител.
 г)
 Компетентният орган издава констатация от ниво 2, когато открие друго несъответствие с приложимите изисквания съгласно Регламент (ЕО) No 216/2008 и правилата за неговото прилагане, както и съгласно регламенти (ЕО) No 549/2004, (ЕО) No 550/2004, (ЕО) No 551/2004 и (ЕО) No 552/2004 и правилата за тяхното прилагане, с процедурите и наръчниците на доставчика на услуги, с условията по сертификата или със съдържанието на декларация.
 д)
 Когато бъде направена констатация в рамките на надзора или с всякакви други средства, компетентният орган съобщава констатацията на доставчика на услуги в писмен вид и изисква коригиращи действия за отстраняване на установените несъответствия, без да се засягат допълнителните действия, изисквани съгласно Регламент (ЕО) No 216/2008 и настоящия регламент, както и съгласно регламенти (ЕО) No 549/2004, (ЕО) No 550/2004, (ЕО) No 551/2004 и (ЕО) No 552/2004 и правилата за тяхното прилагане.
 (1)
 В случай на констатации от ниво 1 компетентният орган предприема незабавни и подходящи действия и може, ако е уместно, да ограничи, спре действието или отмени изцяло или частично сертификата, като същевременно гарантира непрекъснатост на предоставяното обслужване, при условие че не се излага на риск безопасността, а в случай с управителния орган на мрежата, компетентният орган информира Комисията. Предприетата мярка зависи от значимостта на констатацията и продължава до успешното предприемане на коригиращи действия от доставчика на услуги.
 (2)
 В случай на констатации от ниво 2 компетентният орган:
 (i)
 предоставя на доставчика на услуги период от време за изпълнение на коригиращи действия в рамките на план за